L 231/12
MT
Il-Ġurnal Uffiċjali tal-Unjoni Ewropea
20.9.2023
(61)
Il-miżuri li jtejbu l-effiċjenza enerġetika jħallu wkoll impatt pożittiv fuq il-kwalità tal-arja, hekk kif aktar bini effiċjenti fl-enerġija jikkontribwixxi biex tonqos id-domanda għall-fjuwils tat-tisħin, inkluż il-fjuwils solidi tat-tisħin.
Għalhekk, il-miżuri tal-effiċjenza enerġetika jikkontribwixxu biex titjieb il-kwalità tal-arja ta’ ġewwa u ta’ barra u jgħinu, b’mod kosteffettiv, biex jintlaħqu l-objettivi tal-politika tal-Unjoni dwar il-kwalità tal-arja, kif stabbilit b’mod partikolari fid-Direttiva (UE) 2016/2284 tal-Parlament Ewropew u tal-Kunsill (22).
(62)
Bil-ħsieb li jiġi żgurat kontribut stabbli u prevedibbli biex jintlaħqu l-miri tal-Unjoni tal-enerġija u l-klima għall-2030 u l-objettiv tan-newtralità klimatika għall-2050, l-Istati Membri huma meħtieġa jiksbu ffrankar tal-enerġija kumulattiv fl-użu finali għall-perjodu kollu tal-obbligu sal-2030, ekwivalenti għal iffrankar annwali ġdid ta’ millinqas 0,8 % tal-konsum finali tal-enerġija sal-31 ta’ Diċembru 2023 u ta’ mill-inqas 1,3% mill-1 ta’ Jannar 2024, 1.5% mill-1 ta’ Jannar 2026 u 1,9 % mill-1 ta’ Jannar 2028.
Dak ir-rekwiżit jista’ jiġi ssodisfat b’miżuri ġodda ta’ politika li jiġu adottati fil-perjodu tal-obbligu mill-1 ta’ Jannar 2021 sal-31 ta’ Diċembru 2030 jew b’azzjonijiet individwali ġodda permezz ta’ miżuri ta’ politika adottati tul jew qabel il-perjodu preċedenti, diment li l-azzjonijiet individwali li jattivaw l-iffrankar tal-enerġija jiddaħħal tul il-perjodu ta’ wara.
Għal dak il-għan, l-Istati Membri jenħtieġ li jkunu jistgħu jużaw skema tal-obbligi tal-effiċjenza enerġetika, miżuri ta’ politika alternattivi jew it-tnejn li huma.
(63)
Għall-perjodu mill-1 ta’ Jannar 2021 sal-31 ta’ Diċembru 2023, jenħtieġ li Ċipru u Malta jkunu mitluba jiksbu iffrankar kumulattiv fl-użu finali tal-enerġija ekwivalenti għall-iffrankar il-ġdid ta’ 0,24 % tal-konsum finali annwali tal-enerġija fuq medja tal-perjodu ta’ tliet snin l-aktar reċenti qabel l-1 ta’ Jannar 2019.
Għall-perjodu mill1 ta’ Jannar 2024 sal-31 ta’ Diċembru 2030, jenħtieġ li Ċipru u Malta jkunu meħtieġa jiksbu ffrankar kumulattiv fl-użu finali tal-enerġija ta’ 0,45 % tal-konsum finali annwali tal-enerġija, fuq medja tal-perjodu ta’ tliet snin l-aktar reċenti qabel l-1 ta’ Jannar 2019.
(64)
Meta jużaw skema tal-obbligi, l-Istati Membri jenħtieġ li jiddeżinjaw partijiet obbligati fost l-operaturi tas-sistemi tattrażmissjoni, l-operaturi tas-sistemi tad-distribuzzjoni, id-distributuri tal-enerġija, il-kumpaniji li jbigħu l-enerġija bl-imnut, u d-distributuri tal-fjuwils tat-trasport jew il-bejjiegħa bl-imnut tal-fjuwils tat-trasport abbażi ta’ kriterji oġġettivi u nondiskriminatorji.
Jenħtieġ li d-deżinjazzjoni jew l-eżenzjoni mid-deżinjazzjoni ta’ ċerti kategoriji ta’ tali entitajiet ma jinftehmux bħala inkompatibbli mal-prinċipju ta’ nondiskriminazzjoni.
Għalhekk, l-Istati Membri jistgħu jagħżlu jekk tali entitajiet jew ċerti kategoriji biss minnhom ikunux deżinjati bħala partijiet obbligati.
Biex jagħtu s-setgħa u jipproteġu lill-persuni affettwati mill-faqar enerġetiku, lill-klijenti vulnerabbli, lill-persuni f’unitajiet domestiċi b’introjtu baxx u fejn applikabbli, lill-persuni li jgħixu f’akkomodazzjoni soċjali, u biex jimplimentaw miżuri ta’ politika bħala prijorità fost dawk il-persuni, l-Istati Membri jistgħu jitolbu lill-partijiet obbligati biex jiksbu ffrankar tal-enerġija fost dawk il-persuni.
Għal dak il-għan, l-Istati Membri jistgħu jistabbilixxu wkoll miri biex inaqqsu l-kostijiet tal-enerġija.
Il-partijiet obbligati jistgħu jilħqu dawk il-miri billi jippromwovu l-installazzjoni ta’ miżuri li jwasslu għal iffrankar tal-enerġija u ffrankar finanzjarju fil-kontijiet tal-enerġija, bħall-installazzjoni ta’ miżuri ta’ insular u tisħin, u billi jappoġġaw inizjattivi ta’ ffrankar tal-enerġija minn komunitajiet tal-enerġija rinnovabbli u komunitajiet tal-enerġija taċ-ċittadini.
(65)
Huma u jfasslu miżuri ta’ politika biex jissodisfaw l-obbligu tal-iffrankar tal-enerġija, l-Istati Membri jenħtieġ li jirrispettaw l-istandards u l-prijoritajiet klimatiċi u ambjentali tal-Unjoni u jikkonformaw mal-prinċipju “la tagħmilx ħsara sinifikanti” skont it-tifsira tar-Regolament (UE) 2020/852.
L-Istati Membri jenħtieġ li ma jippromwovux attivitajiet li mhumiex ambjentalment sostenibbli bħall-użu ta’ fjuwils fossili.
L-obbligu tal-iffrankar tal-enerġija għandu l-għan li jsaħħaħ ir-rispons għat-tibdil fil-klima billi jippromwovi inċentivi lill-Istati Membri biex jimplimentaw taħlita ta’ politiki sostenibbli u nodfa li tkun reżiljenti u timmitiga t-tibdil fil-klima.
Għalhekk, l-iffrankar tal-enerġija minn miżuri ta’ politika dwar l-użu tal-kombustjoni diretta tal-fjuwils fossili jista’ jkun eliġġibli skont l-obbligu tal-iffrankar tal-enerġija taħt ċerti kundizzjonijiet u għal perjodu tranżitorju wara t-traspożizzjoni ta’ din id-Direttiva f’konformità ma’ anness għal din id-Direttiva.
B’hekk, l-obbligu tal-iffrankar talenerġija jkun jista’ jiġi allinjat mal-objettivi tal-Patt Ekoloġiku Ewropew, tal-Pjan dwar il-Mira Klimatika, tal-Mewġa ta’ Rinnovazzjoni, u jirrifletti l-ħtieġa għal azzjoni kif identifikat mill-Aġenzija Internazzjonali tal-Enerġija firrapport tagħha ta’ żero netti.
Ir-restrizzjoni għandha l-għan li tħeġġeġ lill-Istati Membri jonfqu l-fondi pubbliċi fuq teknoloġiji sostenibbli u validi għall-futur biss.
Hu importanti li l-Istati Membri jipprovdu qafas ta’ politika ċar u
(22) Id-Direttiva (UE) 2016/2284 tal-Parlament Ewropew u tal-Kunsill tal-14 ta’ Diċembru 2016 dwar it-tnaqqis tal-emissjonijiet nazzjonali ta’ ċerti inkwinanti atmosferiċi, li temenda d-Direttiva 2003/35/KE u li tħassar id-Direttiva 2001/81/KE (ĠU L 344, 17.12.2016, p. 1).